
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2199 

11 Αυγούστου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός κριτηρίων επιλογής μαθητών, για εισα¬ 
γωγή στις Σχολές Επαγγελματικής Κατάρτισης 

(ΣΕΚ) του ΟΑΕΔ του Ν.4186/2013. 1 

Μεταστέγαση του Γραφείου Έργων Βορείου Ελλά¬ 
δος της «ΘΕΜΙΣ ΚΑΤΑΣΚΕΥΑΣΤΙΚΗ Α.Ε. 2 


ΑΠΟΦΑΣΕΙ Σ 

Αριθμ. 23018/Δ.28 (1) 


Καθορισμός κριτηρίων επιλογής μαθητών, για εισαγω¬ 
γή στις Σχολές Επαγγελματικής Κατάρτισης (ΣΕΚ) 
του ΟΑΕΔ του Ν.4186/2013. 

Ο ΥΠΟΥΡΓΟΣ 

ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1) Τις διατάξεις του π.δ. 63/2005 «Κωδικοποίηση της 
νομοθεσίας για την Κυβέρνηση και τα κυβερνητικά όρ- 
γανα»(ΦΕΚ 98/Α/22-04-2005). 

2) Τις διατάξεις των άρθρων 1,2 του β.δ. 3/1952 «Περί εκ- 
παιδεύσεως μαθητών-τεχνιτών»(ΦΕΚ 157/Α/06-06-1952). 

3) Τ ις διατάξεις του άρθρου 1 παρ.1,3,6 και 9 του ν.δ. 
212/1969 «Περί Οργανώσεως και Διοικήσεως του Ορ¬ 
γανισμού Απασχολήσεως Εργατικού Δυναμικού»(ΦΕΚ 
112/Α/14-06-1969). 

4) Τις διατάξεις του β.δ. 405/1971 «Περί οργανώσεως, 
συγκροτήσεως και λειτουργίας των υπηρεσιών του ΟΑ- 
ΕΔ»(ΦΕΚ 123/Α/21-06-1971). 

5) Τις διατάξεις του π.δ. 368/1989 «Οργανισμός Υπουρ¬ 
γείου Εργασίας» (ΦΕΚ 163/Α/16-06-1989) και του ν.δ. 
372/1995 «Μεταφορά της Γ ενικής Γ ραμματείας Κοινω¬ 
νικών Ασφαλίσεων από το Υπουργείο Υγείας, Πρόνοιας 
και Κοινωνικών Ασφαλίσεων στο Υπουργείο Εργασί- 
ας»(ΦΕΚ 201 /Α/14-09-1995). 

6) Τις διατάξεις του π.δ. 85/2012 «Ίδρυση και μετονομα- 
σία Υπουργείων, μεταφορά και κατάργηση υπηρεσιών» 
(ΦΕΚ 141/Α/21-06-2012), όπως τροποποιήθηκε με το π.δ. 
88/2012 (ΦΕΚ 143/Α/04-07-2012), το π.δ. 118/2013 (ΦΕΚ 152/ 
Α/25-06-2013) και το π.δ. 89/2014 (ΦΕΚ 134/Α/10-06-2014). 

7) Τις διατάξεις του άρθρου 2 παρ. 3 εδ. η και του 


άρθρου 5 παρ. 1 εδ. δ του ν.2956/2001 «Αναδιάρθρωση 
ΟΑΕΔ και άλλες διατάξεις» (ΦΕΚ 258/Α/06-11-2001). 

8) Τις διατάξεις του άρθρου 16 του ν.2643/1998 «Μέρι¬ 
μνα για την απασχόληση προσώπων ειδικών κατηγοριών 
και άλλες διατάξεις»(ΦΕΚ 220/Α/28-09-1998), το οποίο 
αντικατέστησε την παρ. 2 του άρθρου 3 του ν.2336/1995 
«Ρύθμιση θεμάτων εποπτευομένων οργανισμών του 
Υπουργείου Εργασίας και άλλες διατάξεις»(ΦΕΚ 189/ 
Α/12-09-1995). 

9) Τ ις διατάξεις των άρθρων 2 και 6 του ν. 2640/1998 
«Δευτεροβάθμια τεχνική-επαγγελματική εκπαίδευση 
και άλλες διατάξεις»(ΦΕΚ 206/Α/03-09-1998), όπως 
τροποποιήθηκε από τις διατάξεις του άρθρου 17 του 
ν.2874/2000«Προώθηση της απασχόλησης και άλλες δι- 
ατάξεις»(ΦΕΚ 286/Α/29-12-2000). 

10) Την υπ’ αριθμ. 40076/1999 Απόφαση του Υπουρ¬ 
γού Εργασίας και Κοινωνικών Ασφαλίσεων «Κριτήρια 
επιλογής μαθητών, για εισαγωγή στα ΤΕΕ Μαθητείας 
Α'Κύκλου του ΟΑΕΔ» (ΦΕΚ 1503/Β/22- 07-1999). 

11) Τις διατάξεις των άρθρων 1, 2, 10, 11, 14 παρ. 6 
και παρ. 3 εδ. α, β και 18 παρ. 1 εδ.α, θ και παρ. 2 του 
ν.3475/2006 «Οργάνωση και λειτουργία της δευτεροβάθ¬ 
μιας επαγγελματικής εκπαίδευσης και άλλες διατάξεις» 
(ΦΕΚ 146/Α/13-07-2006). 

12) Την υπ’ αριθμ. 40041/2007 Κοινή Υπουργική Απόφα¬ 
ση των Υπουργών Εθνικής Παιδείας και Θρησκευμάτων 
και Απασχόλησης και Κοινωνικής Προστασίας «Μετα¬ 
τροπή των Τεχνικών Επαγγελματικών Εκπαιδευτηρίων 
(ΤΕΕ) Μαθητείας Α' Κύκλου του ΟΑΕΔ σε Επαγγελ¬ 
ματικές Σχολές (ΕΠΑΣ) Μαθητείας του ΟΑΕΔ» (ΦΕΚ 
639/Β/27-04-2007). 

13) Την υπ’ αριθμ. 40058/2007 Απόφαση του Υφυπουρ¬ 
γού Απασχόλησης και Κοινωνικής Προστασίας«Κριτήρια 
επιλογής μαθητών, για εισαγωγή στις ΕΠΑ.Σ Μαθητείας 
του ΟΑΕΔ»(ΦΕΚ 1029/Β/22-06-2007). 

14) Την υπ’ αριθμ. 24808/Δ5.26/2013 Απόφαση του 
Υπουργού Εργασίας, Κοινωνικής Ασφάλισης και Πρόνοι¬ 
ας, τροποποίηση της υπ’ αριθμ. 40058/2007 Απόφασης 
Υπουργού Απασχόλησης και Κοινωνικής Προστασίας 
«Κριτήρια επιλογής Μαθητών, για εισαγωγή στις ΕΠΑ.Σ 
Μαθητείας του ΟΑΕΔ» (ΦΕΚ 1900/Β/05-08-2013). 

15) Τις διατάξεις του ν.4186/2013 «Αναδιάρθρωση της 
Δευτεροβάθμιας Εκπαίδευσης και λοιπές διατάξεις» 
(ΦΕΚ 193/Α/17-09-2013). 

16) Τις διατάξεις του άρθρου 64 του ν.3996/2011 «Ανα¬ 
μόρφωση του Σώματος Επιθεωρητών Εργασίας, ρυθμί¬ 
σεις θεμάτων Κοινωνικής Ασφάλισης και άλλες διατά- 
ξεις»(ΦΕΚ 170/Α/05-08-2011). 

17) Τις διατάξεις του ν.4250/2014 «Διοικητικές απλου- 
στεύσεις - καταργήσεις, Συγχωνεύσεις Νομικών Προσώ¬ 
πων και Υπηρεσιών του Δημοσίου Τομέα-Τροποποίηση 
Διατάξεων του π.δ. 318/1992 (Α'161) και λοιπές ρυθμίσεις» 
(ΦΕΚ 74/Α/26-03-2014). 

18) Την υπ’ αριθμ 1434/21/2014 Απόφαση του Δ.Σ του 
Οργανισμού σχετικά με «Λειτουργία Σχολών Επαγγελ¬ 
ματικής Κατάρτισης (ΣΕΚ) του ΟΑΕΔ κατ’ εφαρμογή 
του Ν.4186/2013» (ΦΕΚ 1386/Β/30-06-2014). 

19) Την υπ’ αριθμ. 20894/61/2014 Απόφαση του Πρωθυ¬ 
πουργού «Καθορισμός αρμοδιοτήτων των Υφυπουργών 
Εργασίας, Κοινωνικής Ασφάλισης και Πρόνοιας Βασιλεί¬ 
ου Κεγκέρογλου, Αντωνίου Μπέζα και Ιωάννη Πλακιω- 
τάκη» (ΦΕΚ 1634/Β/20-06-2014). 

20) Τη σχετική πρόταση του Δ.Σ. του ΟΑΕΔ (απόφαση 
2064/29/24-06-2014 και έγγραφο 57550/04-07-2014). 

21) Το γεγονός ότι από τις διατάξεις της απόφασης 
αυτής, δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Άρθρο 1 

ΠΡΟΫΠΟΘΕΣΕΙΣ - ΔΙΚΑΙΟΛΟΓΗΤΙΚΑ - ΠΡΟΚΗΡΥΞΗ 

Για τη συμμετοχή στη διαδικασία επιλογής μαθητών, 
για εισαγωγή στις ΣΕΚ του ΟΑΕΔ, απαιτούνται οι πα¬ 
ρακάτω προϋποθέσεις και δικαιολογητικά. 

Α. ΠΡΟΫΠΟΘΕΣΕΙΣ 

Δικαίωμα συμμετοχής έχουν οι νέοι και οι νέες, που 
είναι απόφοιτοι της υποχρεωτικής τυπικής εκπαίδευσης, 
ηλικίας έως είκοσι (20) ετών. 

Β. ΔΙΚΑΙΟΛΟΓΗΤΙΚΑ 

1. Βασικά Δικαιολογητικά 

- Τίτλος Σπουδών 

- Πιστοποιητικό γέννησης Δήμου ή Κοινότητας ή φω¬ 
τοαντίγραφο ταυτότητας. 

2. Προαιρετικά δικαιολογητικά 

- Επίσημα έγγραφα ή φωτοαντίγραφά τους, που να 
αποδεικνύουν τα κοινωνικά κριτήρια (εάν έχουν δηλω¬ 
θεί) και όπως αυτά καθορίζονται στα άρθρα 2 και 3 
της παρούσης. 

Γ. ΠΡΟΚΗΡΥΞΗ 

Η προκήρυξη για την εισαγωγή μαθητών στις ΣΕΚ 
του Οργανισμού θα γίνεται μέχρι 10 Σεπτεμβρίου κάθε 
έτους και θα περιλαμβάνει: 

- Τον αριθμό των θέσεων ανά ειδικότητα και ΣΕΚ. 

- Την αποκλειστική προθεσμία υποβολής των αιτήσε¬ 
ων των υποψηφίων. 

- Τα απαιτούμενα δικαιολογητικά. 

Αρθρο 2 
ΜΟΡΙΟΔΟΤΗΣΗ 

Α. ΒΑΘΜΟΣ ΤΙΤΛΟΥ ΣΠΟΥΔΩΝ 

Ο βαθμός τίτλου σπουδών θα αντιστοιχεί σε τόσα 
μόρια, όσα ο βαθμός, με μετατροπή του κλασματικού 
μέρους σε δεκαδικό. 

Β. ΚΟΙΝΩΝΙΚΑ ΚΡΙΤΗΡΙΑ - ΔΙΚΑΙΟΛΟΓΗΤΙΚΑ 

1) Πολύτεκνοι - 2 μόρια 

2) Τρίτεκνοι - 1 μόριο 


- Πρωτότυπο πιστοποιητικό οικογενειακής κατά¬ 
στασης του τελευταίου τριμήνου της Ανωτάτης Συ¬ 
νομοσπονδίας Πολυτέκνων Ελλάδας, προκειμένου για 
πολύτεκνο γονέα, ή τέκνο πολύτεκνης οικογένειας, ή 
πιστοποιητικό οικογενειακής κατάστασης. 

- Αντίγραφο εκκαθαριστικού σημειώματος από την 
αρμόδια ΔΟΥ. 

3) Ορφανοί από ένα γονέα - 1 μόριο 

Ορφανοί και από δύο γονείς - 3 μόρια. 

- Πιστοποιητικό οικογενειακής κατάστασης ή αντίγρα¬ 
φο οικογενειακής μερίδας του Δήμου ή Κοινότητας, από 
το οποίο να προκύπτει, ότι ο ένας ή και οι δύο γονείς 
έχουν πεθάνει. 

4) Χαμηλό εισόδημα - 1 μόριο. 

Το ετήσιο οικογενειακό εισόδημα να μην ξεπερνά το 
ποσό των δέκα χιλιάδων ευρώ (10.000 €). 

Ως ετήσιο οικογενειακό εισόδημα για την εφαρμογή 
της παρούσης θεωρείται το συνολικό ετήσιο φορολο¬ 
γούμενο πραγματικό, απαλλασσόμενο, ή φορολογούμε¬ 
νο με ειδικό τρόπο εισόδημα από κάθε πηγή των γονέων 
και των ανήλικων τέκνων της οικογένειας. 

Συγκεκριμένα το επίδομα μακροχρονίως ανέργου, το 
επίδομα ανεργίας, ασθένειας και μητρότητας καθώς 
και η αποζημίωση απόλυσης, δεν λαμβάνονται υπόψη 
για τον προσδιορισμό του ετήσιου οικογενειακού ει¬ 
σοδήματος. 

- Αντίγραφο του εκκαθαριστικού σημειώματος φόρου 
εισοδήματος του τρέχοντος κατά την υποβολή της αί¬ 
τησης οικονομικού έτους από την αρμόδια Δ.Ο.Υ. 

Παραπεμπόμενοι από Ιδρύματα, ή Κοινωνικές Υπηρε¬ 
σίες - 1 μόριο. 

-Έκθεση Κοινωνικής έρευνας. 

Γ. ΠΙΝΑΚΕΣ ΥΠΟΨΗΦΙΩΝ 

Συντάσσονται οι εξής πίνακες: 

Α. Πίνακας κατάταξης υποψηφίων, σύμφωνα με το 
συνολικό αριθμό μορίων κάθε υποψηφίου μαθητή κατά 
φθίνουσα σειρά. 

Σε περίπτωση ισοβαθμίας, προηγούνται οι έχοντες τα 
περισσότερα μόρια λόγω κοινωνικών κριτηρίων και σε 
δεύτερη επιλογή ο έχων τον μεγαλύτερο βαθμό τίτλου 
σπουδών. 

Β. Πίνακας Αποκλεισμένων. Στον πίνακα αυτό καταχω- 
ρούνται όσοι υποψήφιοι δεν πληρούν τις προϋποθέσεις 
του άρθρου 1 ή δεν έχουν προσκομίσει τα απαιτούμενα 
βασικά δικαιολογητικά. 

Αρθρο 3 

ΤΡΟΠΟΣ ΜΟΡΙΟΔΟΤΗΣΗΣ 

Με Απόφαση του Διοικητή του ΟΑΕΔ συγκροτείται 
τριμελής Επιτροπή, ανά ΣΕΚ, η οποία αποτελείταί: 

α) Από τον Διευθυντή της ΣΕΚ ή το νόμιμο αναπλη¬ 
ρωτή του. 

β) Από δύο (2) υπαλλήλους (εκπαιδευτικούς ή διοικητι¬ 
κούς) οι οποίοι προτείνονται από το Διευθυντή της ΣΕΚ. 

Έργο της Επιτροπής είναι: 

- Η αξιολόγηση των υποβληθέντων δικαιολογητικών. 

- Η μοριοδότησή τους. 

- Η έκδοση των αποτελεσμάτων. 

Το έργο της επιτροπής θα πρέπει να έχει ολοκλη¬ 
ρωθεί εντός του πρώτου δεκαημέρου του Οκτωβρίου 
κάθε έτους. 

Αρθρο 4 

ΑΝΑΚΟΙΝΩΣΗ ΑΠΟΤΕΛΕΣΜΑΤΩΝ 

Α. Οι πίνακες κατάταξης υποψηφίων και οι πίνακες 
των αποκλεισμένων, δημοσιοποιούνται και περιλαμβά¬ 
νουν το συνολικό αριθμό μορίων για κάθε υποψήφιο 
μαθητή. 

Β. 1) Δικαίωμα ένστασης μπορεί να ασκηθεί εντός 
τριών (3) εργάσιμων ημερών από την ημερομηνία ανα¬ 
κοίνωσης των πινάκων. 

2) Με απόφαση του Διοικητή του ΟΑΕΔ συγκροτείται 
τριμελής Επιτροπή για την εκδίκαση των ενστάσεων 
όλων των ΣΕΚ του ΟΑΕΔ, η οποία αποτελείται από: 

ί) Τον προϊστάμενο της Διεύθυνσης Αρχικής Επαγγελ¬ 
ματικής Εκπαίδευσης και Κατάρτισης. 

ϋ) Τον προϊστάμενο του τμήματος Εφαρμογής προ¬ 
γραμμάτων και συμβάσεων Μαθητείας της Διεύθυνσης 
Αρχικής Επαγγελματικής Εκπαίδευσης και Κατάρτισης. 

ιϋ) Έναν υπάλληλο της Διεύθυνσης Αρχικής Επαγγελ¬ 
ματικής Εκπαίδευσης και Κατάρτισης και τα αντίστοιχα 
αναπληρωματικά μέλη. 

Γ. Με απόφαση του Διοικητή του ΟΑΕΔ είναι δυνατόν 
να εισάγονται κατ’ έτος και καθ’ υπέρβαση του προβλε- 
πομένου αριθμού εισακτέων, υποψήφιοι που υπάγονται 
σε ειδικές και εξαιρετικές περιπτώσεις. 

Από την έκδοση της ως άνω απόφασης, ουδεμία δα¬ 
πάνη προκαλείται εις βάρος του προϋπολογισμού του 
ΟΑΕΔ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιουλίου 2014 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 2992 (2) 

Μεταστέγαση του Γραφείου Έργων Βορείου Ελλάδος 
της «ΘΕΜΙΣ ΚΑΤΑΣΚΕΥΑΣΤΙΚΗ ΑΈ. 

Ο ΥΠΟΥΡΓΟΣ 

ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

Έχοντας υπόψη: 

1) Τον Ιδρυτικό Νόμο της «ΘΕΜΙΣ ΚΑΤΑΣΚΕΥΑΣΤΙΚΗ 


ΑΈ.» (Ν. 2408/1996, ΦΕΚ 104 Α/4-6-1996, άρθρο 5, παρ. 
7), όπως έχει τροποποιηθεί και ισχύει. 

2) Την υπ' αριθμ. 4525/24-09-2008 (ΦΕΚ 2054 Β/ 
6-10-2008) απόφαση του Υπουργού Δικαιοσύνης περί 
«Εγκρισης τροποποίησης του Οργανισμού Λειτουργίας 
της "ΘΕΜΙΣ ΚΑΤΑΣΚΕΥΑΣΤΙΚΗ ΑΈ."». 

3) Το Π.Δ. 189/2009 (ΦΕΚ 221 Α/5-11-2009) «Καθορισμός 
και ανακατανομή αρμοδιοτήτων των Υπουργείων», όπως 
τροποποιήθηκε με το Π.Δ. 24/2010 (ΦΕΚ 56 Α/15-4-2010) 
«Ανακαθορισμός των αρμοδιοτήτων των Υπουργείων 
και τροποποιήσεις του Π.Δ. 189/2009». 

4) Το άρθρο 132 του ν. 4199/2013 (ΦΕΚ 216 Α/11-10-2013) 
για τη συγχώνευση των εταιριών Δ.ΕΠ.Α.ΝΟ.Μ. Α.Ε., ΘΕ- 
ΜΙΣ ΚΑΤΑΣΚΕΥΑΣΤΙΚΗ ΑΈ. και Ο.Σ.Κ. ΑΈ. 

5) Την υπ’ αριθμ. 2/2014/17-06-2014 απόφαση της Επι¬ 
τροπής Διοίκησης, Διαχείρισης και Λειτουργίας του 
Δικαστικού Μεγάρου Θεσσαλονίκης. 

6) Το υπ’ αριθμ. 77231/26-06-2014 έγγραφο της «ΘΕΜΙΣ 
ΚΑΤΑΣΚΕΥΑΣΤΙΚΗ ΑΈ.» προς το Υπουργείο Δικαιοσύνης, 
Διαφάνειας και Ανθρωπίνων Δικαιωμάτων. 

7) Το υπ’ αριθμ. 2983/23-07-2014 έγγραφο του Υπουρ¬ 
γού Δικαιοσύνης, Διαφάνειας και Ανθρωπίνων Δικαιω¬ 
μάτων προς τον Πρόεδρο της Επιτροπής Διοίκησης, 
Διαχείρισης και Λειτουργίας του Δικαστικού Μεγάρου 
Θεσσαλονίκης. 

8) Το υπ’ αριθμ. 8629/24-07-2014 έγγραφο του Προ¬ 
έδρου της Επιτροπής Διοίκησης, Διαχείρισης και Λει¬ 
τουργίας του Δικαστικού Μεγάρου Θεσσαλονίκης προς 
τον Υπουργό Δικαιοσύνης, Διαφάνειας και Ανθρωπίνων 
Δικαιωμάτων, αποφασίζουμε: 

Τη μεταστέγαση του Γραφείου Έργων Βορείου Ελ¬ 
λάδος της «ΘΕΜΙΣ ΚΑΤΑΣΚΕΥΑΣΤΙΚΗ ΑΈ.» στον χώρο 
υπό στοιχεία ΑΒΓΔΑ, όπως φαίνεται στο σχέδιο που 
συνοδεύει την παρούσα απόφαση. 

Η δαπάνη των εργασιών της διαμόρφωσης θα αναλη- 
φθεί από την «ΘΕΜΙΣ ΚΑΤΑΣΚΕΥΑΣΤΙΚΗ ΑΈ.». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 







































































































































































































































































































































































































